|  |  |  |
| --- | --- | --- |
|  | Pöytäkirja |  |
|  | 23.1.2024 | VN/30920/2023  numero |
|  |  |  |
|  |  |  |
|  |  |  |

**Pöytäkirja: Hallinnollisen taakan keventämisen ja norminpurun ohjausryhmän kokous 1/2024**

|  |  |
| --- | --- |
| Aika | Keskiviikko 17.1.2024  klo 14:30-16:00 |
| Paikka | VN-Linna, nh. Plenum |
| Läsnä  Poissa | Valtiosihteeri Mika Nykänen, työ- ja elinkeinoministeriö (pj)  Lainsäädäntöjohtaja Kimmo Kiiski, liikenne- ja viestintäministeriö  Hallitusneuvos Vilppu Talvitie, maa- ja metsätalousministeriö  Lainsäädäntöjohtaja Susanna Siitonen, oikeusministeriö  Lainsäädäntöneuvos Eerikki Nurmi, opetus- ja kulttuuriministeriö  Hallitusneuvos Hanna Helinko, sisäministeriö  Hallitusneuvos Hanna-Mari Pekuri, sosiaali- ja terveysministeriö  Lainsäädäntöjohtaja Sami Kivivasara, työ- ja elinkeinoministeriö  Kaupallinen neuvos Petri Kuurma, ulkoministeriö  Lainsäädäntöjohtaja Heidi Kaila, valtioneuvoston kanslia  Lainsäädäntöjohtaja Jouko Narikka, valtiovarainministeriö  Lainsäädäntöjohtaja Johanna Korpi, ympäristöministeriö  Pysyvät asiantuntijat:  Erityisasiantuntija Essi Römpötti, lainsäädännön arviointineuvosto  EU-erityisasiantuntija Paula Laine-Nordström, valtioneuvoston kanslia  Sihteeristö:  Neuvotteleva virkamies Anu Laitinen, työ- ja elinkeinoministeriö  Erityisasiantuntija Erno Mähönen, työ- ja elinkeinoministeriö  Erityisasiantuntija Tiina Haanpää, työ- ja elinkeinoministeriö  Hallitusneuvos Minnamaria Nurminen, puolustusministeriö  Elinkeinoministerin erityisavustaja Lassi Noponen, työ- ja elinkeinoministeriö |

1. **Kokouksen avaus, läsnäolijoiden toteaminen ja esittäytymiskierros**

Kokouksen puheenjohtaja avasi kokouksen 14:32. Käytiin esittäytymiskierros.

1. **Asialistan hyväksyminen**

Asialista hyväksyttiin muutoksitta.

1. **Yksi sisään, yksi ulos –periaate ja norminpurku tällä hallituskaudella**

Mähönen (TEM) esitteli yksi sisään, yksi ulos –periaatteeseen ja norminpurkuun liittyvät toimintamallin sekä työllisyys ja yrittäjyys ministerityöryhmän linjaukset. Lisäksi Mähönen kertoi teknisen asiantuntijaverkoston työn käynnistymisestä ja keväällä verkostossa tehtävästä työstä.

1. **Hallinnollista taakkaa keventävät tai lisäävät toimet sekä normien keventäminen tällä hallituskaudella**

Käytiin pöytäkierros ja alustava keskustelu eri hallinnonaloja koskevista hallitusohjelmakirjauksista ja tiedossa olevista muista toimista liittyen yritysten hallinnolliseen taakkaan ja norminpurkuun. Asiaan palataan seuraavassa kokouksessa.

1. **Sidosryhmäyhteistyö**

Laitinen (TEM) esitteli sidosryhmäyhteistyötä koskevan alustavan ehdotuksen. Keskustelussa todettiin, että sidosryhmien kanssa on tärkeää käydä keskustelua ja jo käynnissä olevaa lainvalmistelua on hyvä hyödyntää. Yhteistyössä tulee korostaa ehdotusten täsmällisyyttä ja tarkkaa kohdentamista. Ministeriöissä käytettävissä olevat resurssit tulee ottaa huomioon ja priorisointia on tehtävä, kaikkea ei voida käynnistää heti. Yhteinen kick off -sidosryhmätilaisuus järjestetään myöhemmin keväällä.

1. **EU-sääntelystä aiheutuvan taakan ja EU-tasolla tehtävän sujuvoittamistyön seuraaminen**

Haanpää (TEM) esitteli EU-tason hallinnollisen taakan seurantaa koskevan alustavan ehdotuksen. Todettiin, että avainhankkeiden tunnistamista voitaisiin hyödyntää vaikuttamisnäkökulmasta. Käytiin keskustelu siitä, onko tarpeen kartoittaa avainhankkeita kovin pitkälle taaksepäin vai olisiko hyödyllisempää keskittyä uuden komission ehdotuksiin. Olemassa olevia käytäntöjä, kuten ministeriöiden EU-vaikuttamissuunnitelmia ja U-/E-kirjeitä voisi hyödyntää. Asiaan palataan seuraavassa kokouksessa.

1. **Muut asiat**

Ei muita asioita.

1. **Seuraavat kokoukset**

12.3.2024 klo 10-11.30

24.4.2024 klo 9-10.30

Esteen sattuessa ohjausryhmän jäsen voi lähettää kokoukseen sijaisen.

1. **Kokouksen päättäminen**

Puheenjohtaja päätti kokouksen 15:55.

Jakelu Työryhmän jäsenet